ai4bharat/Pralekha huggingface dataset:
रक्षा मंत्रालय
परियोजना 15बी वाई 12705  के दूसरे जहाज की डिलीवरी
मझगांव डॉक शिपबिल्डर्स लिमिटेड  में बनाए जा रहे प्रोजेक्ट 15बी स्टील्थ गाइडेड मिसाइल विध्वंसक के दूसरा जहाज 15बी वाई 12705  को 24 नवंबर 2022 को भारतीय नौसेना को सौंपा गया। प्रोजेक्ट 15बी के चार जहाजों के लिए करार पर 28 जनवरी 2011 को हस्ताक्षर किए गए थे। यह परियोजना पिछले दशक में कमीशन किए गए कोलकाता श्रेणी  के विध्वंसक का फॉलो-ऑन है और इसका प्रमुख जहाज - आईएनएस विशाखापत्तनम पहले ही 21 नवंबर 2021 को भारतीय नौसेना में शामिल हो चुका है।
भारतीय नौसेना के अपने संगठन, युद्धपोत डिज़ाइन ब्यूरो द्वारा डिज़ाइन किया गया और मेसर्स मझगांव डॉक शिपबिल्डर्स लिमिटेड, मुंबई द्वारा निर्मित परियोजना के चार जहाजों के नाम देश के चारों कोनों के प्रमुख शहरों यानी विशाखापत्तनम, मोरमुगाओ, इंफाल और सूरत के नाम पर रखा गया है।
मोरमुगाओ की कील जून 2015 में रखी गई थी और जहाज को 17 सितंबर 2016 को लॉन्च किया गया था। डिजाइन ने श्रृंखला उत्पादन से लाभ लेने के लिए कोलकाता वर्ग के रूप में पतवार रूप, प्रेरक मशीनरी, अनेक प्लेटफॉर्म उपकरण तथा प्रमुख हथियारों और सेंसरों को काफी हद तक बनाए रखा है।
जहाज 163 मीटर लंबा और 17 मीटर चौड़ा है, पूरी तरह से लोड होने पर 7400 टन विस्थापित होता है और इसकी अधिकतम गति 30 समुद्री मील है। 'फ्लोट' और 'मूव' श्रेणियों में अनेक स्वदेशी उपकरणों के अलावा, विध्वंसक को निम्नांकित प्रमुख स्वदेशी हथियारों के साथ भी स्थापित किया गया है। परियोजना की समग्र स्वदेशी सामग्री लगभग 75 प्रतिशत है।
 मध्यम दूरी की सतह से हवा में मार करने वाली मिसाइल 
 ब्रह्मोस सतह से सतह पर मार करने वाली मिसाइल 
 स्वदेशी टॉरपीडो ट्यूब लांचर 
 पनडुब्बी रोधी स्वदेशी रॉकेट लॉन्चर 
 76 एमएम सुपर रैपिड गन माउंट 
यह जहाज 19 दिसंबर 2021 को गोवा मुक्ति दिवस के अवसर पर अपनी पहली समुद्री यात्रा के लिए रवाना हुआ था और जहाज की आपूर्ति कर दी गई है। मोरमुगाओ की डिलीवरी ‘आजादी का अमृत महोत्सव' के उत्सव के भाग के रूप में 'आत्मनिर्भर भारत' की दिशा में भारत सरकार तथा भारतीय नौसेना द्वारा दिए जा रहे प्रोत्साहन की पुष्टि है। कोविड चुनौतियों के बावजूद, करार की तारीख से लगभग तीन महीने पहले विध्वंसक को जल्द शामिल करना बड़ी संख्या में हितधारकों के सहयोगी प्रयासों के लिए एक सम्मान है और यह हिंद महासागर क्षेत्र में देश की समुद्री शक्ति को बढ़ाएगा।
एमजी/एएम/एजी/जीआरएस
(Visitor Counter : 349
मंत्रिमण्डल
पटना में सार्वजनिक परिवहन और कनेक्टिविटी को बढ़ावा
मंत्रिमंडल ने पटना मेट्रो रेल परियोजना को मंजूरी दी, इस परियोजना में दानापुर से मीठापुर और पटना जंक्शन से नये आईएसबीटी तक के दो गलियारे शामिल हैं,
दानापुर से मीठापुर कॉरिडोर की लंबाई 14.45 किलोमीटर खंड और पटना जंक्शन से नए आईएसबीटी तक की लंबाई 26.94 किलोमीटर है, दोनों परियोजनाओं पर 13365.77 करोड़ रुपये लागत आएगी और ये पांच वर्षों में पूरी होंगी
प्रधानमंत्री श्री नरेन्द्र मोदी की अध्यक्षता में मंत्रिमंडल ने पटना मेट्रो रेल परियोजना के दो मेट्रो रेल कॉरिडोर  दानापुर से मीठापुर  पटना रेलवे स्टेशन से नए आईएसबीटी तक के कॉरिडोर के निर्माण के लिए अपनी मंजूरी दी हैं। इसकी अनुमानित लागत 1,3365.77 करोड़ रुपये है।
परियोजना विवरण:
- यह परियोजना पांच साल में पूरी होगी।
- दानापुर कैंट से मीठापुर कॉरिडोर शहर के बीचों-बीच होकर गुजरेगा और घनी आबादी वाले इलाकों रज़ा बाज़ार, सचिवालय, उच्च न्यायालय और लॉ यूनिवर्सिटी रेलवे स्टेशन को जोड़ेगा।
- पटना जंक्शन से आईएसबीटी कॉरिडोर गांधी मैदान,पीएमसीएच, पटना विश्वविद्यालय, राजेंद्र नगर, महात्मा गांधी सेतु, ट्रांसपोर्ट नगर और आईएसबीटी को जोड़ेगा।
- यह मेट्रो शहर के निवासियों, औद्योगिक श्रमिकों, आगंतुकों और यात्रियों को पर्यावरण के अनुकूल और स्थायी सार्वजनिक परिवहन उपलब्ध कराएगी।
पटना मेट्रो परियोजना की मुख्य विशेषताएं:
- दानापुर से मीठापुर कॉरिडोर की लंबाई 16.94 किमी है, जो अधिकतर भूमिगत  है और कहीं कहीं एलिवेटेड  है और इसमें 11 स्टेशन  शामिल हैं।
- पटना स्टेशन से नए आईएसबीटी कॉरिडोर की लंबाई 14.45 किलोमीटर है, जो अधिकतर एलिवेटेड  है और कहीं-कहीं भूमिगत  है और इसमें 12 स्टेशन  शामिल हैं।
पटना समुदाय क्षेत्र की मौजूदा आबादी 26.23 लाख है जिसे पटना मेट्रो रेल परियोजना से प्रत्यक्ष और अप्रत्यक्ष रूप से लाभान्वित होने की उम्मीद है।
स्वीकृत कॉरिडोर में रेलवे स्टेशनों और आईएसबीटी स्टेशन के साथ मल्टीमॉडल इंटीग्रेशन होगा और इसमें बसों का फीडर नेटवर्क, मध्यवर्ती सार्वजनिक परिवहन और गैर-मोटरीकृत परिवहन उपलब्ध होंगे। इस परियोजना में ट्रांजिट जन्य विकास  और विकास अधिकारों के हस्तांतरण  के माध्यम से किराये और विज्ञापन के साथ-साथ वेल्यू कैप्चर फाइनेंसिंग  से गैर-किराया बॉक्स राजस्व प्राप्त होगा।
इस मेट्रो रेलवे कॉरिडोर के साथ-साथ बसे आवासीय क्षेत्रों को इस परियोजना से बहुत लाभ होगा। इन क्षेत्रों के लोग शहर के विभिन्न क्षेत्रों में आसानी से पहुंचने के लिए अपने आसपास के स्टेशनों से मेट्रो रेल में सवार होकर यात्रा करने में समर्थ होंगे।
आर.के.मीणा/एएम/आईपीएस/एसके-
(Visitor Counter : 90
वित्त मंत्रालय
आयकर विभाग ने उत्तर भारत के एक प्रमुख रियल एस्टेट समूह में छापेमारी की
आयकर विभाग ने उत्तर भारत में सक्रिय एक प्रमुख रियल एस्टेट समूह के मामले में 14.03.2022 को तलाशी और जब्ती अभियान चलाया। तलाशी अभियान के तहत दिल्ली और एनसीआर, चंडीगढ़, लुधियाना, लखनऊ और इंदौर में 45 से अधिक परिसरों को शामिल किया गया।
तलाशी के दौरान दस्तावेजों की हार्ड कॉपी और डिजिटल डेटा सहित बड़ी संख्या में आपत्तिजनक साक्ष्य मिले हैं और इन्हें जब्त कर लिया गया हैं। जब्त किए गए साक्ष्यों में 10 से अधिक वर्षों के लिए विभिन्न ग्राहकों से समूह की ‘ऑन-मनी’ नकद प्राप्ति डेटा शामिल है। विभिन्न परियोजनाओं के प्रमुख कर्मचारियों/व्यवसाय प्रमुखों ने स्वीकार किया है कि समूह ने अपने ग्राहकों से ‘ऑन-मनी’ के माध्यम से बेहिसाब नकदी स्वीकार करते हुए बेहिसाब आय अर्जित की है जिसे खाते की नियमित पुस्तकों में दर्ज भी नहीं किया गया है। अब तक तीन हजार करोड़ रुपये से अधिक की ‘ऑन-मनी’ की प्राप्ति के प्रमाण मिल चुके हैं।
साक्ष्यों को देखने से यह पता चलता है कि उनमें उन निवेशकों का विवरण है जिनसे समूह ने 450 करोड़ रुपये का नकद ऋण प्राप्त किया है।
तलाशी अभियान में 25 करोड़ की नगदी और 5 करोड़ मूल्य के आभूषण भी बरामद हुए हैं। इसके अलावा, 11 लॉकरों को जब्त कर दिया गया है, और उनकी जानकारी जुटाना अभी बाकी है।
इस मामले में आगे की जांच जारी है।
गृह मंत्रालय
केन्द्रीय गृह एवं सहकारिता मंत्री श्री अमित शाह, शुक्रवार, 18 अगस्त 2023 को CRPF ग्रुप सेंटर, ग्रेटर नोएडा, उत्तर प्रदेश में चार करोड़वां पौधा लगाएँगे
गृह मंत्री ने 12 जुलाई 2020 को इस वृहद, मानवीय और अनूठे वृक्षारोपण अभियान का शुभारंभ किया था
प्रधानमंत्री श्री नरेन्द्र मोदी के विजन से प्रेरित और केन्द्रीय गृह एवं सहकारिता मंत्री श्री अमित शाह के नेतृत्व में CAPFs ने वर्ष 2020 से 2022 तक केवल तीन वर्ष के छोटे अंतराल में पूरे देश में सामूहिक रूप से 3.55 करोड़ से अधिक पौधे लगाए हैं
सभी CAPFs के लिए वर्ष 2023 में कुल 1.5 करोड़ पौधे लगाने का सामूहिक लक्ष्य निर्धारित किया गया है जिसके फलस्वरूप इस अभियान के तहत कुल पौधारोपण की संख्या 5 करोड़ हो जाएगी जो पर्यावरण संरक्षण के प्रति समग्र राष्ट्र के प्रयासों में CAPFs के अनुकरणीय योगदान को दर्शाता है
गृह मंत्री CRPF के 8 विभिन्न परिसरों में कुल 15 भव्य नवनिर्मित भवनों तथा इमारतों का ई-उद्घाटन भी करेंगे
केन्द्रीय गृह एवं सहकारिता मंत्री श्री अमित शाह, शुक्रवार, 18 अगस्त 2023 को केन्द्रीय रिज़र्व पुलिस बल  ग्रुप सेंटर, ग्रेटर नोएडा, उत्तर प्रदेश में चार करोड़वां पौधा लगाएँगे। गृह मंत्री CRPF के 8 विभिन्न परिसरों में कुल 15 भव्य नवनिर्मित भवनों तथा इमारतों का ई-उद्घाटन भी करेंगे। केन्द्रीय गृह मंत्री ने 12 जुलाई 2020 को इस वृहद, मानवीय और अनूठे वृक्षारोपण अभियान का शुभारंभ किया था।
प्रधानमंत्री श्री नरेन्द्र मोदी के विजन से प्रेरित और केन्द्रीय गृह एवं सहकारिता मंत्री श्री अमित शाह के नेतृत्व में केन्द्रीय सशस्त्र पुलिस बलों  ने वर्ष 2020 से 2022 तक केवल तीन वर्ष के छोटे अंतराल में पूरे देश में सामूहिक रूप से 3.55 करोड़ से अधिक पौधे लगाए हैं। सभी केन्द्रीय सशस्त्र सुरक्षा बलों के लिए वर्ष 2023 में कुल 1.5 करोड़ पौधे लगाने का सामूहिक लक्ष्य निर्धारित किया गया है जिसके फलस्वरूप इस अभियान के तहत कुल पौधारोपण की संख्या 5 करोड़ हो जाएगी जो पर्यावरण संरक्षण के प्रति समग्र राष्ट्र के प्रयासों में CAPFs के अनुकरणीय योगदान को दर्शाता है। यह धरती माता के प्रति उनकी सच्ची कृतज्ञता का प्रतीक बनकर भी उभरेगा।
इस वृक्षारोपण अभियान के अंतर्गत जलवायु के अनुरूप ईकाईवार लगाये जाने वाले पौधों की संख्या और प्रजातियों का आंकलन किया गया और इसके लिए नोडल अधिकारियों की नियुक्ति की गई। साथ ही यह भी निश्चित किया गया कि लगाये जाने वाले पौधे यथा संभव देसी प्रजातियों के हों और कम से कम पचास प्रतिशत पौधे लम्बी आयु  के हों। पौधों की प्रजातियों के चयन में यह भी ध्यान रखा गया कि वे आरोग्य वर्धक और पर्यावरण की दृ्ष्टि से लाभकारी हों।
केन्द्रीय सशस्त्र पुलिस बल देश की आंतरिक सुरक्षा और राष्ट्र की एकता व अखंडता को बनाए रखने की अपनी प्रतिबद्धता के साथ-साथ अपने भविष्य के कार्यों में पर्यावरण की रक्षा और संरक्षण को समावेषित रखने के अपने दृढ़ संकल्प को दोहराते हैं।
पृथ्वी विज्ञान मंत्रालय
विदर्भ के उत्तर पश्चिमी हिस्से तथानिकटवर्ती मध्यप्रदेश में विक्षोभ वाला क्षेत्र
इसके पूर्व-उत्तर-पूर्व की ओर बढ़ते हुए आज शाम तक कमजोर पड़कर कम दबाव वाले क्षेत्र में परिवर्तित हो जाने की सभांवना
भारत मौसम विज्ञान विभाग के राष्ट्रीय मौसम पूर्वानुमान केंद्र / क्षेत्रीय मौसम विज्ञान केंद्र और चक्रवात चेतावनी विभाग के अनुसार:
विदर्भ के पश्चिमी हिस्से में  बीते 06 घंटों के दौरान बना विक्षोभ लगभग 27 किमी प्रति घंटे की गति के साथ उत्तर-पूर्व की ओर बढ़ते हुए भारतीय समयानुसार सुबह 0830 बजे विदर्भ के पश्चिमी भागों और निकटवर्ती मध्य प्रदेश में 21 2 डिग्री उत्तरी अक्षांश और 76.9 डिग्री पूर्वी देशांतर के समीप , अकोला  से लगभग ६० किमी उत्तर-पश्चिम में, नागपुर  से २२० किलोमीटर पश्चिम-पश्चिम में और भोपाल  में २३० किमी दक्षिण-दक्षिणपूर्व में स्थित था।
इसके पूर्व उत्तर पूर्व की ओर बढ़ते हुए आज शाम तक कमजोर पड़कर कम दबाव वाले क्षेत्र में परिवर्तित हो जाने की पूरी संभावना है1
इसके प्रभाव से आज सुबह आठ बजे तक पिछले चौबीस घंटो में नासिकमें14.4, लानजामें13.1,डापोली मे12.5,इगतपुरीऔर भुसावल में 10.6, चिपलुन में10.2,हरनई,राजापुरऔर बगलान में 8.7,गुहागर में 7.7,सकरी में 7.2,जवाहर,मालेगांवऔर डिंडोरी में 7.0,सुरगाना में 6.5,शीरपुर में6.3,जामनेर में 6.2,रत्नागिरी और येओला में5.3और कोलाबा में 5.0. सेंटीमीटर वर्षा हुई।
चेतावनी:
- वर्षा :
पूर्व मध्य प्रदेश और छत्तीसगढ़ में अलग-अलग स्थानों पर भारी से बहुत भारी वर्षा के साथ अधिकांश स्थानों पर हल्की से मध्यम वर्षा हो सकती है। अगले 24 घंटों के दौरान विदर्भ और पश्चिम मध्य प्रदेश में अलग-अलग स्थानों पर भारी बारिश के साथ अधिकांश स्थानों पर हल्की से मध्यम वर्षा हो सकती है।
- हवा की चेतावनी:
मध्य प्रदेश से सटे हुए विदर्भ के पश्चिमी जिलों में तूफानी हवाएं 35-45 किमी प्रति घंटे की रफ्तार से चल रही है जिनकी अधिकतम गति 55 किमी प्रति घंटे तक भी पहुंच रही है। अगले 12 घंटों के दौरान हवा की गति धीरे-धीरे कमजोर पड़ जाने की संभावना है।
ताजा जानकारी के लिए कृपया www.rsmcnewdelhi.imd.gov.in और www.mausam.imd.gov.in पर जाएं।
रक्षा मंत्रालय
साल्वो रूप में दो पिनाक मिसाइलों का सफल उड़ान परीक्षण
पिनाक प्रक्षेपास्त्र प्रणाली की उड़ान परीक्षणों की श्रृंखला के हिस्से के रूप में रक्षा अनुसंधान और विकास संगठन  द्वारा दो परीक्षण फायरिंग की गई। पहला परीक्षण 19 दिसंबर, 2019 को किया गया, जिसमें 75 किलोमीटर की दूरी से एक प्रक्षेपास्त्र दागा गया। दूसरा परीक्षण आज 11 बजे दिन में ओडिशा के चांदीपुर तट के निकट स्थित एकीकृत परीक्षण रेंज से किया गया।
आज के परीक्षण का मिशन उद्देश्य कम रेंज का परीक्षण करना, निकटता फ्यूज के साथ लाइव वॉरहेड कार्य प्रणाली का परीक्षण करना और साल्वो लॉन्च करना था। दो फायरिंग के बीच 60 सेकंड के अंतराल पर पिनाक प्रक्षेपास्त्र साल्वो रूप में  दागे गए। दोनों प्रक्षेपास्त्र 20 किलोमीटर रेंज लक्ष्य पर दागे गए। मिसाइल निकटता फ्यूज के साथ लाइव वॉरहेड से एकीकृत था। इसकी ट्रैकिंग विभिन्न रेंज प्रणालियों यानी टेलीमेट्री, रडार और इलेक्ट्रो-ऑप्टिकल ट्रैकिंग प्रणाली  से की गई।
रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. जी सतीश रेड्डी ने मिसाइल के सफल परीक्षण के लिए पूरे डीआरडीओ समुदाय को बधाई दी।
जनजातीय कार्य मंत्रालय
प्रधानमंत्री श्री नरेन्द्र मोदी 15 नवंबर को रांची में भगवान बिरसा मुंडा स्मृति उद्यान सह स्वतंत्रता सेनानी संग्रहालय का उद्घाटन करेंगे
भगवान बिरसा मुंडा की जयंती-15 नवंबर को जनजातीय गौरव दिवस के रूप में मनाई जाएगी
यह संग्रहालय जनजातीय संस्कृति एवं इतिहास को संरक्षित करने और बढ़ावा देने में महत्वपूर्ण भूमिका निभाएगा
संग्रहालय में भगवान बिरसा मुंडा की 25 फीट की प्रतिमा होगी
अन्य जनजातीय स्वतंत्रता सेनानियों के योगदान पर भी प्रकाश डाला जाएगा
भारत सरकार ने घोषणा की है कि भगवान बिरसा मुंडा की जयंती को जनजातीय गौरव दिवस के रूप में मनाया जाएगा। इस अवसर पर प्रधानमंत्री श्री नरेन्द्र मोदी 15 नवंबर, 2021 को सुबह 9:45 बजे वीडियो कॉन्फ्रेंस के माध्यम से रांची में भगवान बिरसा मुंडा स्मृति उद्यान सह स्वतंत्रता सेनानी संग्रहालय का उद्घाटन करेंगे।
प्रधानमंत्री ने हमेशा जनजातीय समुदायों के अमूल्य योगदान, विशेष रूप से भारतीय स्वतंत्रता संग्राम में उनके बलिदान पर जोर दिया है। 2016 में अपने स्वतंत्रता दिवस भाषण में, उन्होंने भारत के स्वतंत्रता संग्राम में जनजातीय स्वतंत्रता सेनानियों द्वारा निभाई गई भूमिका पर जोर दिया और बहादुर जनजातीय स्वतंत्रता सेनानियों की स्मृति को समर्पित संग्रहालयों के निर्माण की परिकल्पना की गई, ताकि देश की आने वाली पीढ़ियों को उनके बलिदानों के बारे में जानकारी प्राप्त हो सके। जनजातीय कार्य मंत्रालय ने अब तक दस आदिवासी स्वतंत्रता सेनानी संग्रहालयों के निर्माण को मंजूरी दी है। ये संग्रहालय विभिन्न राज्यों और क्षेत्रों के जनजातीय स्वतंत्रता सेनानियों की यादों को संजो कर रखेंगे।
भगवान बिरसा मुंडा स्मृति उद्यान सह स्वतंत्रता सेनानी संग्रहालय झारखंड राज्य सरकार के सहयोग से रांची के पुराने केंद्रीय कारावास में बनाया गया है, जहां भगवान बिरसा मुंडा ने अपने प्राणों की आहुति दी थी। यह राष्ट्र और जनजातीय समुदायों के लिए उनके बलिदान को श्रद्धांजलि होगी। जनजातीय संस्कृति एवं इतिहास को संरक्षित और बढ़ावा देने में संग्रहालय महत्वपूर्ण भूमिका निभाएगा। यह भी प्रदर्शित करेगा कि किस तरह आदिवासियों ने अपने जंगलों, भूमि अधिकारों, अपनी संस्कृति की रक्षा के लिए संघर्ष किया और राष्ट्र निर्माण के लिए उनकी वीरता और बलिदान को भी प्रदर्शित करेगा।
यह संग्रहालय भगवान बिरसा मुंडा के साथ, शहीद बुधु भगत, सिद्धू-कान्हू, नीलांबर-पीतांबर, दिवा-किसुन, तेलंगा खड़िया, गया मुंडा, जात्रा भगत, पोटो एच, भगीरथ मांझी और गंगा नारायण सिंह जैसे विभिन्न आंदोलनों से जुड़े अन्य जनजातीय स्वतंत्रता सेनानियों के बारे में भी जानकारी प्रदर्शित करेगा। संग्रहालय में भगवान बिरसा मुंडा की 25 फीट की प्रतिमा और क्षेत्र के अन्य स्वतंत्रता सेनानियों की 9 फीट की प्रतिमा मौजूद होगी।
स्मृति उद्यान को 25 एकड़ क्षेत्र में विकसित किया गया है और इसमें संगीतमय झरना, खान-पान परिसर, बाल उद्यान, इन्फिनिटी पूल, गार्डन और अन्य मनोरंजन सुविधाएं उपलब्ध होंगी।
कार्यक्रम के दौरान केंद्रीय जनजातीय कार्य मंत्री भी उपस्थित रहेंगे।
गृह मंत्रालय
लोकसभा में आयुध  विधेयक 2019 पारित हुआ
1988 के बाद पहली बार श्री नरेंद्र मोदी सरकार इस एक्ट में संशोधन लेकर आई है: केंद्रीय गृह मंत्री
श्री अमित शाह ने कहा कि खिलाड़ियों को दिए गए लाइसेंस में संख्या में वृद्धि की गई है, कहीं पर भी कटौती नहीं की गई है
हर्ष-फायरिंग में बड़ी संख्या में लोगों की जान गई है और अब इसमें सजा का प्रावधान किया गया है : श्री अमित शाह
केंद्रीय गृह मंत्री श्री अमित शाह ने लोकसभा में आयुध  विधेयक 2019 पर बोलते हुए कहा कि अंग्रेजों ने शस्त्र संबन्धित कानून सन 1857 की क्रांति के बाद बनाया गया था, उस समय वे चाहते थे कि उनकी अनुमति के बिना देश की जनता के हाथ में किसी भी तरह का हथियार न रहे | उनका कहना था की उस समय शासक वर्ग के हितों की रक्षा के लिए यह कानून लाया गया था | श्री शाह ने कहा कि शस्त्र कानून को निरस्त करने की मांग महात्मा गांधी ने भी की थी |
श्री अमित शाह ने कहा कि आज से पहले भी बहस होती रही है और यह कहा गया कि आजादी के बाद जनता की सुरक्षा सरकार द्वारा की जाएगी इसलिए आर्म्स एक्ट की आवश्यकता नहीं रहनी चाहिए | उनका कहना था कि समय-समय पर इस कानून की समीक्षा की गई |
श्री अमित शाह ने कहा कि 1988 में पुनः समीक्षा की गई उसके बाद पहली बार श्री नरेंद्र मोदी सरकार इस एक्ट में संशोधन लेकर आई है | उन्होने संशोधन में शामिल विभिन्न प्रावधानों का उल्लेख करते हुए कहा कि खिलाड़ियों को दिए गए लाइसेंस में संख्या में वृद्धि की गई है, कहीं पर भी कटौती नहीं की गई है और खेल के लिए शूटिंग में किसी प्रकार की दिक्कत ना हो इस बात को ध्यान रखा गया है | श्री शाह ने बताया कि सैन्यबल के अवकाश प्राप्त अधिकारी की शस्त्र की पूर्व संख्या को भी उसी तरह से रखा गया है और उसमें कोई बदलाव नहीं किया गया है | श्री अमित शाह ने कहा कि अग्नेय अस्त्र और गोला-बारूद के गैरकानूनी निर्माण में होने वाली सजा में बढ़ोतरी की गई | प्रतिबंधित शस्त्र और प्रतिबंधित गोला बारूद को अपने कब्जे में रखने की अवस्था में 5 से 7 साल की जगह 7 से 14 वर्ष के कारावास का प्रावधान रखा गया है | श्री शाह ने बताया कि जो शस्त्र सेना के जवानों या पुलिस बल से छीने जाते हैं उनमें भी आजीवन कारावास का प्रावधान रखा गया है जो नक्सलवाद आदि क्षेत्रों में अधिक प्रभावी होगा |
श्री अमित शाह ने कहा कि अवैध हथियार बनाने वालों को भी आजीवन कारावास की सजा दी जा सकेगी | संगठित अपराध और सिंडिकेट को हथियार सप्लाई करने वाले लोगों को भी आजीवन कारावास की सजा का प्रावधान किया गया है | उन्होने बताया कि लाइसेंस की अवधि 3 वर्ष से बढ़ाकर 5 वर्ष की गई है इसके अतिरिक्त दूसरे प्रावधान भी किए गए हैं | श्री शाह का कहना था कि इस संशोधन के माध्यम से विगत एक माह से इस बिल पर संशोधन के लिए गृह मंत्रालय की साइट पर बहुत सारे सुझाव प्राप्त हुए हैं जिन पर संशोधन किया गया और एक हथियार की जगह दो हथियार रखने का प्रावधान किया गया है | श्री अमित शाह ने विभिन्न राज्यों में लाइसेंस वाले हथियारों से की जाने वाली हत्याओं का उल्लेख करते हुए कहा कि बड़ी संख्या में लाइसेंस वाले हथियारों से हत्याएं की जाती है | श्री शाह ने कहा कि अब हर्ष-फायरिंग में बड़ी संख्या में लोगों की जान गई है और अब इसमें सजा का प्रावधान किया गया है | श्री अमित शाह ने कहा कि यह संशोधन देश की कानून व्यवस्था को ठीक करने के लिए आवश्यक है |
प्रधानमंत्री कार्यालय
प्रधानमंत्री कल उत्तराखंड के रुद्रपुर का दौरा करेंगे
प्रधानमंत्री एकीकृत सहकारी विकास परियोजना का शुभारंभ करेंगे
प्रधानमंत्री श्री नरेंद्र मोदी 14 फरवरी 2019 को उत्तराखंड के रुद्रपुर का दौरा करेंगे। यात्रा के दौरान, वे राज्य एकीकृत सहकारी विकास परियोजना का शुभारंभ करेंगे और दीन दयाल उपाध्याय किसान कल्याण योजना के चयनित लाभार्थियों को ऋण चेक वितरित करेंगे।
एकीकृत सहकारी विकास परियोजना का उद्देश्य सहकारी, फार्म और संबद्ध क्षेत्रों को बढ़ावा देकर उत्तराखंड में ग्रामीण अर्थव्यवस्था में व्यापक सुधार लाना है। इस योजना से फार्म और संबद्ध गतिविधियों में कार्यरत लोगों को पर्याप्त सहायता प्रदान कर उत्तराखंड की पहाड़ियों से जबरन पलायन को रोकने में मदद मिलेगी। प्रधानमंत्री इस परियोजना के तहत पहली किस्त के रूप में उत्तराखंड के मुख्यमंत्री को 100 करोड़ रुपये का चेक भी सौंपेंगे, जिसे राष्ट्रीय सहकारी विकास सहयोग द्वारा राज्य सरकार को अंतरित किया जाएगा।
प्रधानमंत्री, दीन दयाल उपाध्याय किसान कल्याण योजना के चयनित लाभार्थियों को ऋण चेक भी वितरित करेंगे। उत्तराखंड सरकार की इस योजना के तहत, किसानों को 2 प्रतिशत की बहुत कम ब्याज दर पर एक लाख रुपये तक का बहुउद्देश्यीय ऋण उपलब्ध कराया जाएगा। यह योजना 2022 तक राज्य में किसानों की आय को दोगुना करने के लक्ष्य की दिशा में एक महत्वपूर्ण कदम है।
इससे पहले प्रधानमंत्री ने उत्तराखंड के हरसिल में भारतीय सेना और आईटीबीपी के जवानों के साथ दिवाली मनाने के लिए 7 नवंबर, 2018 को तथा देहरादून में ‘डेस्टिनेशन उत्तराखंड: इन्वेस्टर्स समिट 2018’ को संबोधित करने के लिएर 7 अक्टूबर, 2018 को उत्तराखंड का दौरा किया था।
प्रधानमंत्री कार्यालय
प्रधानमंत्री ने ओडिशा के लोगों को उड़िया नववर्ष और महा बिशुबा पना संक्रांति की शुभकामनाएं दीं
प्रधानमंत्री श्री नरेन्द्र मोदी ने ओडिशा के लोगों को उड़िया नववर्ष और महा बिशुबा पना संक्रांति पर अपनी शुभकामनाएं दी हैं।
एक ट्वीट में, श्री मोदी ने सभी को उड़िया नववर्ष की शुभकामनाएं देते हुए कहा: “उड़िया नववर्ष और महा बिशुबा पना संक्रांति के पावन अवसर पर ओडिशा के लोगों को मेरी हार्दिक शुभकामनाएं। मैं प्रार्थना करता हूं कि आने वाले वर्ष में आपकी सभी मनोकामनाएं पूर्ण हों। प्रत्येक व्यक्ति को स्वस्थ्य और प्रसन्न रहे।”
रक्षा मंत्रालय
गणतंत्र दिवस समारोह 2023: राष्ट्रीय राजधानी में अब तक के पहले सशस्त्र बलों द्वारा संगीतमय प्रस्तुति कार्यक्रम और जनजातीय नृत्य महोत्सव में 1200 से अधिक कलाकार भाग लेंगे
गणतंत्र दिवस समारोह 2023 के हिस्से के रूप में और नेताजी सुभाष चंद्र बोस की 126वीं जयंती  को मनाने के लिए सशस्त्र बलों द्वारा संगीतमय प्रस्तुति तथा जनजातीय नृत्य महोत्सव 'आदि शौर्य - पर्व पराक्रम का' नई दिल्ली के जवाहरलाल नेहरू स्टेडियम में 23 एवं 24 जनवरी, 2023 को आयोजित किया जाएगा। सशस्त्र बलों द्वारा संगीतमय प्रस्तुति तथा जनजातीय नृत्य शैली की विषयवस्तु पर आधारित इस कार्यक्रम के आयोजन का उद्देश्य देश के स्वतंत्रता संग्राम में नेताजी सुभाष चंद्र बोस के योगदान पर प्रकाश डालना है।
रक्षा मंत्रालय और जनजातीय कार्य मंत्रालय संयुक्त रूप से इस कार्यक्रम का आयोजन कर रहे हैं, जिसमें भारतीय तटरक्षक बल समन्वयक की भूमिका निभा रहा है।
इस महत्वपूर्ण आयोजन के लिए प्रारंभिक अभ्यास सत्र 10 जनवरी को शुरू हुआ था और सेना के ड्रम्स तथा ट्रम्पेट्स की गूंज ने हमारे देश की अनूठी सांस्कृतिक प्रवृत्तियों का प्रतिनिधित्व करने व "एक भारत - श्रेष्ठ भारत" की भावना को उत्साह देने के लिए पारंपरिक नृत्य प्रदर्शन के लिए मंच तैयार किया है।
लगभग 1200 से अधिक कलाकार प्रत्येक दिन रिहर्सल में अपने प्रदर्शन को और बेहतर बना रहे हैं, जिसमें प्रत्येक समूह अपनी अनूठी और रंगीन वेशभूषा, हेडड्रेस, संगीत वाद्ययंत्र तथा लयबद्ध नृत्य बीट्स के साथ भारतीयता के एक अंश को जीवंत कर रहा है। मुख्य कार्यक्रम के दौरान प्रस्तुत किए जाने वाले पारंपरिक नृत्य में गौर मारिया, गद्दी नाटी, सिद्दी धमाल, बैगा परधोनी, पुरुलिया, बगुरुंबा, घुसाड़ी, बाल्टी, लम्बाडी, पाइका, राठवा, बूदीगली, सोंगीमुखवाते, कर्मा, मंघो, का शाद मस्तीह कुम्मीकली, पलैयार, चेराव और रेखम पाड़ा शामिल हैं। इन कार्यक्रमों एवं समूहों का समन्वय जनजातीय मामलों के मंत्रालय द्वारा किया जा रहा है।
भारतीय सेना पैरामोटर ग्लाइडिंग, हॉट एयर बैलून, हॉर्स शो, खुकुरी डांस, गतका, मल्लखंब, कलरीपयट्टू, थांग-टा, मोटरसाइकिल डिस्प्ले, एयर वारियर ड्रिल, नेवी बैंड और मार्शल आर्ट के जरिए इस आयोजन में अपना कौशल पेश करने के लिए भागीदारी कर रही है।
ग्रैंड फिनाले में बॉलीवुड के प्रसिद्ध गायक श्री कैलाश खेर की प्रस्तुति भी होगी। जवाहरलाल नेहरू स्टेडियम में इस शानदार कार्यक्रम के साक्षी बनने के इच्छुक लोग www.bookmyshow.com के माध्यम से अपने मुफ्त टिकट बुक कर सकते हैं।
एमजी/एएम/एनके/वाईबी
(Visitor Counter : 592
रक्षा मंत्रालय
वाइस एडमिरल संदीप नैथानी, एवीएसएम, वीएसएम ने चीफ ऑफ मैटेरियल का कार्यभार संभाला
वाइस एडमिरल संदीप नैथानी, एवीएसएम, वीएसएम ने1 जून, 2021 को चीफ ऑफ मैटेरियल का कार्यभार संभाल लिया।
वाइस एडमिरल संदीप नैथानी राष्ट्रीय रक्षा अकादमी, खड़कवसला, पुणे के स्नातक हैं। उन्हें 1 जनवरी, 1985 को भारतीय नौसेना के इलेक्ट्रिकल शाखा में कमीशन प्राप्त हुआ था। उन्होंने आईआईटी, दिल्ली से रडार और संचार इंजीनियरिंग में स्नातकोत्तर किया है। वे डिफेंस सर्विसेस स्टाफ कॉलेज  और नेशनल डिफेंस कॉलेज के विशिष्ट पुराछात्र हैं।
वाइस एडमिरल ने नौसेना के अपने शानदार करिअर के दौरान विभिन्न चुनौतीपूर्ण पदों पर काम किया। उनका कार्यकाल साढ़े तीन दशक का रहा है। उन्होंने विमान वाहक पोत विराट पर कई तरह की जिम्मेदारियां निभाईं। उन्होंने मुम्बई और विशाखापत्तनम के नौसेना गोदी में तथा नौसेना मुख्यालय में स्टाफ, कार्मिक और साजो-सामान शाखा में महत्त्वपूर्ण पदों पर काम किया है। वाइस एडमिरल ने आईएनएस वालसुरा के प्रतिशिष्ठ इलेक्ट्रिकल प्रशिक्षण स्थापना की भी कमान संभाली है।
फ्लैग ऑफिसर के तौर पर वाइस एडमिरल ने नौसेना मुख्यालय में असिस्टेंट चीफ ऑफ मैटेरियल , चीफ स्टाफ ऑफिसर , एचक्यू डब्लूएनसी, मुम्बई व विशाखापत्तनम की नौसेना गोदी के वाइस एडमिरल सुपरिंटेंडेंट, मुम्बई में महानिदेशक नौसेना परियोजना, कार्यक्रम निदेशक, एचक्यू एटीवीपी तथा नौसेना मुख्यालय में युद्धपोत उत्पादन व अर्जन नियंत्रक के पदों पर काम किया है।
उनकी शानदार सेवाओं को मद्देनजर रखते हुये वाइस एडमिरल को अति विशिष्ट सेवा पदक और विशिष्ट सेवा पदक से सम्मानित किया गया।
भारतीय नौसेना में प्रमुख स्टाफ अधिकारी और वरिष्ठतम तकनीकी अधिकारी होने के नाते, वाइस एडमिरल को भारतीय नौसेना के हवाले से सभी इंजीनियरिंग, इलेक्ट्रिक, इलेक्ट्रॉनिक, हथियार, सेंसर और सूचना प्रौद्योगिकी सम्बंधी उपकरण और प्रणालियों के रखरखाव, प्रबंधन और उपकरणों के काम करने की क्षमता व सीमा के बारे में जिम्मेदारी सौंपी गई है। उनके पास जहाजों और पनडुब्बियों से सम्बंधित सभी तकनीकी पक्षों और उपकरणों के स्वदेशीकरण की भी जिम्मेदारी है, ताकि प्रमुख नौसैनिक व तकनीकी बुनियादी ढांचा तैयार हो सके।
वाइस एडमिरल संदीप नैथानी की नियुक्ति वाइस एडमिरल एसआर सरमा, पीवीएसएम, एवीएसएम, वीएसएम के स्थान पर हुई है, जो 31 मई, 2021 को सेवानिवृत्त हो गये।
एमजी/एएम/एकेपी/डीसी
(Visitor Counter : 220